Up-23/93
Natisni
Opravilna št.:
Up-23/93
Datum odločitve:
4. 4. 1995
Objavljeno:
OdlUS IV, 148
ECLI:
ECLI:SI:USRS:1995:Up.23.93
Akt:
Ustavna pritožba zoper sodbo Vrhovnega sodišča št. U 531/92-7 z dne 18/3-1993 v zvezi z odločbo Ministrstva za varstvo okolja in urejanje prostora št. 351-00-03/92 z dne 2/7-1992

Sklep Oddelka za varstvo okolja in urejanje prostora Občine Trbovlje št. 351-46/92-3/92 z dne 6/4-1992
Izrek:
Ustavna pritožba zoper sodbo Vrhovnega sodišča v zvezi z odločbo Ministrstva za varstvo okolja in urejanje prostora in sklep Oddelka za varstvo okolja in urejanje prostora Občine Trbovlje, se ne sprejme.
Evidenčni stavek:
Pritožnikova ustavna pravica do enakosti pred zakonom ni kršena s tem, da zakon o denacionalizaciji vzpostavlja lastninsko pravico na stavbnem zemljišču le v korist prejšnjega lastnika podržavljenega zemljišča, medtem ko imajo njegovi dediči legitimacijo za vložitev zahteve za denacionalizacijo le, če po zapisniku glede nacionaliziranega stavbnega zemljišča še ni bil izveden zapuščinski postopek.
Geslo:
Kršitev pravic kot pogoj za sprejem ustavne pritožbe v obravnavo.
Pravna podlaga:
Zakon o denacionalizaciji, 31. čl.
Zakon o ustavnem sodišču, 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 4. 1993
Vrsta odločitve:
sklep
Vrsta rešitve:
nesprejem ustavne pritožbe
Dokument:
US17378
Dokument v PDF obliki:
Up-23-93.pdf
111 KB
Prenesite datoteko
Up-23/93
4/4-1995
S K L E P
Ustavno sodišče je v postopku za preizkus ustavne pritožbe A. Z. iz Š. pri G. na seji dne 4/4-1995
s k l e n i l o :
Ustavna pritožba A. Z. zoper sodbo Vrhovnega sodišča št. U 531/92-7 z dne 18/3-1993 v zvezi z odločbo Ministrstva za varstvo okolja in urejanje prostora št. 351-00-03/92 z dne 2/7- 1992 in sklepom Oddelka za varstvo okolja in urejanje prostora Občine Trbovlje št. 351-46/92-3/92 z dne 6/4-1992 se ne sprejme.
O b r a z l o ž i t e v
Pritožnik vlaga ustavno pritožbo zoper odločbe, navedene v izreku tega sklepa, in zatrjuje, da mu je z njimi kršena ustavna pravica enakosti pred zakonom (14. člen Ustave). Navaja, da se po stališču, izhajajočem iz obrazložitve izpodbijane sodbe, vzpostavi lastninska pravica po 31. členu Zakona o denacionalizaciji (Uradni list RS, št. 27/91, 31/93 - v nadaljevanju ZDen) na stavbnem zemljišču le v korist prejšnjega lastnika podržavljenega zemljišča; če pa je ta umrl, imajo dediči legitimacijo za vložitev zahteve za denacionalizacijo le, če po zapustniku glede nacionaliziranega stavbnega zemljišča še ni bil izveden zapuščinski postopek. V primeru, da so dediči pravico uporabe na stavbnem zemljišču že podedovali, se na tem zemljišču na podlagi 31. člena ZDen ne more vzpostaviti lastninska pravica.
Člen 31. ZDen na podržavljenem stavbnem zemljišču, na katerem ima pravico uporabe prejšnji lastnik, omogoča vzpostavitev lastninske pravice v njegovo korist, če je še živ ali če je umrl, zapuščinski postopek glede pravice uporabe na stavbnem zemljišču, katerega posestnik je bil, pa še ni bil izveden. Če pa je dedovanje navedenih pravic na stavbnih zemljiščih že bilo izvedeno, je pravica že konzumirana in po ZDen ponovno vzpostavljanje prejšnjega pravnega stanja ni mogoče. Za lastninjenje stavbnih zemljišč drugih fizičnih in pravnih oseb, ki imajo na njih pravico uporabe, pa je zakonodajalec predvidel poseben zakon, ki je že pripravljen za parlamentarno obravnavo.
V skladu z navedenim je očitno, da pritožnikova ustavna pravica do enakosti pred zakonom ni kršena, zato Ustavno sodišče njegove pritožbe ni sprejelo v obravnavo.
Senat Ustavnega sodišča je sprejel ta sklep na podlagi drugega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in člana dr. Tone Jerovšek in mag. Matevž Krivic.
Predsednik senata
dr. Lovro Šturm